**Lærermateriale, SRP**

**Vejledning i opgaven**
I starten af september giver en ledelsesrepræsentant eleverne en generel orientering om SRP'en herunder tidsplanen. Det foregår i et studiemodul.

Derefter kan de enkelte faglærere med fordel orientere eleverne om mulighederne i deres fag. Det kan fx foregå som en brainstorm, gode eksempler på opgaveemner, KIE-modellen etc.

*B-niveau fag som eleven har afsluttet skal have mulighed for i et modul at præsentere mulighederne for at faget kan indgå i SRP'en. Her vil der være mulighed for at forventningsafstemme fagets rolle med eleverne.*

Inden eleverne i starten af oktober skal vælge fag og emne skal de enkelte faglærere have afviklet den første korte vejledningsrunde, hvor elev og lærer i grove træk er enige om emnet.

Når elevens vejledere ligger fast efter efterårsferien kan elev og de to vejledere begynde at indkredse emne og problemformulering mere.

Elev og vejledere planlægger selv de to vejledningsmøder. Men de kan med fordel ligge henholdsvis i starten og i slutningen af november. Det anbefales, at begge vejledere deltager i begge vejledningsrunder.

Den første vejledningsrunde

Mange af eleverne har valgt et meget bredt område og har kun en vag forestilling om, hvordan de vil arbejde med området. *Derfor kan de med fordel have læst noget forholdsvist bredt materiale om emnet inden vejledningen.*

Fokuspunkter:

- Endelig afklaring af og indsnævring af område for opgaven
- Gode råd til materiale- og informationssøgning

Husk at bruge vejledningskontrakten.

uge 45-46 om informationssøgning.

I et studiemodul laver bibliotekaren en generel opfølgning på informationssøgningen for alle 3.g.'ere og 2. hf'ere. Efterfølgende vil der være mulighed for individuel vejledning med bibliotekaren.

Den anden vejledningsrunde:

Det er oplagt at aftale med eleven, at denne sender sine idéer til opgaveformuleringens indhold inden vejledningen. (jf. vejledningskontrakten)

Fokuspunkter:

* Give gode råd om opgavens opbygning og struktur.

Vejledningen i skriveprocessen:
Der må vejledes helt indtil opgavens aflevering, og yderligere vejledning aftales og skemalægges mellem vejleder og elev. Vejledning op til og i skriveperioden vil ofte have en mere faglig karakter, og det er derfor ikke sikkert, at begge vejledere behøver at være til stede. Sørg også for at aftale med eleven, i hvor høj grad du vil være til rådighed for elektronisk vejledning (beskeder eller mail). *Husk også, at du ikke må gennemlæse og rette dele af elevens opgave inden afleveringen. (forskel på vejleder og bedømmer)*

**Opgaveformuleringen**
Opgaveformuleringen skal indeholde:
- både faglige og tværfaglige elementer.
- krav, der ligger udover kernestoffet i mindst et af de indgående fag - gerne i forlængelse af undervisningen i de indgående fag.

* sikre at der ikke kan ske genanvendelse af afsnit fra besvarelser, der allerede er afleveret og rettet

-et ukendt element, dvs. krav, der ikke er diskuteret i vejledningen.
-krav til omfang (som regel 15 – 20 sider).

**Bedømmelse**
Studieretningsprojektet bedømmes af den ene vejleder og en censor. Ved to vejledere er det vigtigt, at vejlederne taler sammen om opgaven og bliver enige om en bedømmelse, inden den ene vejleder taler med censor.

Senest opdateret XX.XX.XXXX